Redacció - Sant Adrià de Besòs - 28/7/2020
Sant Adrià aprova inicialment el PDU de les Tres Xemeneies
- El Pla preveu l’ordenació de 32 hectàrees en el litoral entre la via del ferrocarril i el mar i des de la desembocadura del riu Besòs fins al barri de la Mora de Badalona.
Els grups municipals van donar el vistiplau, en la sessió plenària celebrada ahir 27 de juliol, a l’aprovació inicial del Pla director urbanístic (PDU) d’ordenació del litoral en l’ àmbit de les Tres Xemeneies.
L’àmbit d’aquest PDU proposa, per una banda, delimitar i ordenar un sector de nova ordenació d’unes 32 hectàrees situades al litoral Metropolità de Barcelona, a la franja que queda entre la via del ferrocarril i el mar i des de la desembocadura del riu Besòs a Sant Adrià fins al final de l’espai de les Tres Xemeneies, al límit amb el barri de la Mora de Badalona. I d’altra banda, transformar mitjançant directrius urbanístiques, un àmbit més gran d’aproximadament 92 hectàrees on es troben actualment magatzems i àrees industrials.
Garantir la dotació d’equipaments i zones verdes, tot dignificant les existents, així com els carrers i espais públics.
Iniciar els tràmits amb el Ministeri per tal de recuperar les platges.
Destinar el 40% de pisos de nova construcció a habitatge protegit. D’aquest habitatge protegit el 50% serà destinat al lloguer.
Incloure les infraestructures necessàries per assegurar la connectivitat del sector, tant entre el teixit urbà i la costa com al llarg del litoral, considerant el tramvia, la dotació de voreres per als vianants i la xarxa de carrils bici.
Conservar les tres xemeneies com a equipament emblemàtic per a usos socioculturals. Cal recordar que les tres xemeneies i la sala de turbines de l'antiga central tèrmica van ser declarades Bé Cultural d'Interès Local (BCIL) per l'Ajuntament de Sant Adrià de Besòs el setembre de 2016.
Garantir la implicació de les institucions públiques en el procés de transformació de l’àmbit.
Fomentar la informació i la participació ciutadana, així com la transparència en la gestió d’aquesta remodelació.
Més informació del PDU de les Tres Xemeneies en aquest enllaç.